На выставе распушылі свае хвасты рознакаляровыя пеўнікі, хваліліся ўбраннем святочныя дрэвы, зачароўвалі персанажы казак і фальклору, здзіўлялі незвычайныя ёлачныя цацкі. З кары і галінак, сухіх кветак і садавіны, імху і шышак юныя фларысты стваралі вырабы ў намінацыях “Фларыстычная цацка “Сімвал года”, “Этнаграфічная лялька”, “У госцi да Зюзi”, “Ёлачныя каралі”, “Навагодняя прыгажуня”.